Erling Viksund var besjelet av en ide: Å bygge båter som var trygge og solide, og som kunne brukes av familien året rundt. Fine linjer fikk komme i annen rekke. Helhetsinntrykket skulle være soliditet, og sjødyktighet. Inspirasjon hadde han fått i det han fartet opp og ned langs Vestlandet, og besøkte trebåtbyggere. Her sugde han til seg impulser, dypt forankret i beste vestlandske båtbyggertradisjoner.